ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤፍረም ግደይ፡ ካብ ጫካታት ስደት ካሊስ መዳልያ ዝዓተረ ኤርትራዊ ኣትሌት 11 ታሕሳስ 2019 ምንጪ ስእሊ, INPHO/Morgan Treacy መግለጺ ስእሊ, ኤፍረም ግደይ ኤፍረም ግደይ፡ ካብ መዕቖቢ ስደተኛታት ካሊስ ቅድሚ ሰለስተ ዓመት'ዩ ንኣየርላንድ ኣትዩ። ኣብ ውሽጢ ሰለስተ ዓመት ድማ ዑቑባ ንዝሃበቶ ኣየርላንድ ወኪሉ ኣብ ኤውሮጳዊ ውድድር ጉያ መሮር ተሸላሚ መዳልያ ኮይኑ'ሎ። እዚ ወዲ 19 ዓመት ተወዳዳሪ ኣትሌት፡ ኣብ መኽፈቲ ናይ ትሕቲ 20 ዓመት ወድድር ደቂ ተባዕትዮ፡ ሳልሳይ ደረጃ ብምሓዙ ነቲ ኣብ ሊስቦን ዝካይድ ዘሎ ውድድር ጉያ መሮር ብመዳልያ ፈሊምዎ። ሃገሩ ድማ ክልተ ብሩር መዳልያን ክልተ ነሓስን ተሸሊማ። እዚ ኣብ ኤርትራ ዝተወልደ ኣትሌት፡ ኣብ ውድደር 6225 ሜትሮ ብኖርወጃዊ 'ጃኮብ እንገብረስተን' እኳ እንተተቐደመ፡ ኣብ ውድድር 1500 ሜትሮን ከምኡ'ውን ኣብ 5000 ሜትሮን ግን ሓያል ንሕንሕ ብምግባር፡ ራብዓይ ኮይኑ ተዓዊቱ። ዓወት 'ጃኮብ እንገብርሰን' ግን፡ ዳርጋ ብዓወት ኤፍረም ዝተዓብለለ እዩ ዝመስል። ኣብ መዓስከር ስደተኛታት ዝተወልደ፡ ፕሮፌሽናል ተጻዋታይ ኩዕሶ እግሪ ኣብ ኡጋንዳ ዝተሰወሩ ኤረትራውያን ተጻወትቲ ኣብ "ከቢድ ስግኣት ወዲቕና" ኢሎም ኣብ መስመር ኬንያ ኡጋንዳ ሽዱሽተ ኤርትራውያን ብሓደጋ ህይወቶም ሓሊፉ ኤፍረም ኣብ 2016 እዩ ምስ ስድርኡ ካብ ኤርትራ ሃዲሙ። ቅድሚ ናብ ኣየርላንድ ምእታው ድማ፡ ንሽዱሽተ ወርሒ ዝኸውን ኣብ ካሊስ መዕቆቢ ስደተኛታት ነይሩ። ኣብ ወርሒ መጋቢት 2017 ድማ ሰብ መዚ ኣየርላንድ ዕቑባ ሂቦምዎ። ኣብ ኣየርላንደ ምስ ኣተወ፡ ኣብ ዱብሊን ኣብ እትርከብ ክለብ ክሎንሊፍ ሃርየር ኣብ እትበሃል ጋንታ ተጸንቢሩ። ኣብኡ ድማ ነቲ ብቕዓቱን ክእለቱን ብቕልጡፍ ኣማዕቢሉዎ። ኤፍረም ኣብ ውድድራት ጉያ መሮር ቤት-ትምህርታታት 5000 ሜትሮ ክልተ ግዜ ተዓዊቱ እዩ። እዚ ኣብ ሰንበት ዝተጎናጸፎ ዓወት ግን ኣብ መላእ ስፖርት ኣየርላንድ ኣቓልቦ ፈጢሩሉ። ምንጪ ስእሊ, Inpho ኤፍረም ድሕሪ እቲ ጸወታ ኣብ ዝሃቦ መብርሂ " ኣነ ሕጉስ እየ ክኣምን ኣይከኣልኩን" ክብል ተዛሪቡ። "ኣገራሚ ጸወታ እዩ ነይሩ። ኣብ መጀመርያ ብጣዕሚ ቕልጡፍን ኣድካምን እዩ ነይሩ። ኣካላተይ ግን ገና ሓያል እዩ ዘሎ" "ኣዝየ ሕጉስ እየ። ምኽንያቱ ንጋንታ ኣየርላንድ እየ ዝርኢ። ኣበናይ ደረጃ ከምዝወዳእና ኣገዳሲ እዩ። ዕላማይ ድማ ሃገረይ ንኽትዕወት እዩ" ክብል ተዛሪቡ። እቲ ናይ ሊስቦን ዓወት ዝያዳ ዘመቅሮ፡ ኤፍረም ብሰንኪ ናይ ቪዛ ጸገማት ካብቲ ውድድር ዳርጋ ተገሊፉ ነይሩ። እቲ ጉዳይ ምስ ተፈትሐ ግን ድሕሪ ብጾቱ ሓንቲ መዓልቲ ድሒሩ ንሊስቦን ተጓዒዙ ዓወታት ከምዝግብ ክኢሉ። ናይታ ክለብ ፈይስ-ቡክ ከኣ ንዓወት ሰንበትን ዝነበረ ታሕጓስን፦ "ናይ ተስፋ ጉዕዞ፤ ጉዕዞ ተጻዋርነት። ካብ ኤርትራ ናብ ሊስቦን ብመንገዲ ክሎንሊፍ ሃርየርን ሳንትሪ" ክብል ገሊጹዎ። "ኣብ መንጎ እዚ ጉዕዞ ተስፋ ምቑራጽ፤ ጽምዋን፤ ፍርሕን ነይሩ። ሓደ ንእሽቶ ስደተኛ መንእሰይ፡ ማልያ ክሎነሊፍ ሃርየር ዝወደየ ኣትለት፤ ሕጂ ናይ ዘዕቆበቶ ሃገረ ሓምላይ ማልያ ተኸዲኑ ዓለምለኻዊ ኮኾብ ኮይኑ'ሎ" ኣብ ናይ ትሕቲ 20 ዓመት ወድድር ዝተዓወቶ መዳልያ ነሓስ ኣብ ክሳዱ ዘጥለቐ ኤፍረም ግደይ ንነብሱን ክለቡን ሃገረ-ዑቕቡኡን ዜጋታታት መበቆሉን ኣኹሪዑ ዝብል ተጻሒፍዎ ይረአ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
